Na Modimo o Otla Batho Mollong wa Dihele?
MABAPI LE RENA
Lenaneo la Thuto ya Beibele
Sehlogo sa go Feta
KANEGELO YA BOPHELO Matla a Lentšu la Modimo Lapeng la Mahindu
ITHUTE LENTŠUNG LA MODIMO Na o ka Phela ka mo go sa Felego?
BATAMELA KGAUSWI LE MODIMO “Motala wa Mabaka a Dula Fase”
EKIŠA TUMELO YA BONA “Mosadi wa Paale”
O ka rata go bala sehlogo se ka leleme lefe? %%
Na Modimo o tla Otla Batho ba Kgopo?
Malose: Ke thabela go go bona gape, Matome.
Matome: Le nna ke thabela go go bona.
Malose: Ke be ke dutše ke nagana ka selo se itšego seo o ilego wa se bolela ge ke be ke le mo nakong e fetilego.
Matome: Ee, seo se ile sa mmakatša. E bile go bolela therešo, ke thatafalelwa ke go amogela gore ga le e dumele.
Malose: Ke leboga ge o mpoditše seo. Ka mehla ke kgahlwa ke go kwa dipono tša batho ba bangwe. Ka ge batho ba ena le dipono tše dintši ka thuto ya mollo wa dihele, na nka go kgopela gore o hlalose gore o dumela eng ka yona?
Matome: Go ba gona, ke kgale ke dumela gore batho ba babe kudu ba ya diheleng ge ba ehwa le gore ba tlaišwa ka mo go sa felego.
Matome: Ee. Kgaetšedi’aka o ile a bolawa nywageng e mehlano e fetilego.
Malose: Ke lemogile gore batho ba bangwe ba tloga ba rata taba ya mollo wa dihele ka gobane ba ile ba kwešwa bohloko ke ditiro tša batho ba kgopo. Go ba gona, batho ba se nago molato ba rata go bona batho ba babe ba otlelwa ditiro tša bona.
Matome: Go fo ba bjalo! Ke nyaka gore monna yo a bolailego kgaetšedi’aka a otlelwe seo a se dirilego lapa lešo.
Malose: Ka gona Matome, o a bona gore ga go na kholofelo ka batho ba kgopo ka gobane Modimo o ba otla ka lehu la ka mo go sa felego. Ga ba na kholofelo ya go phela nakong e tlago.
Go Nyakega Eng Gore go Dirwe Toka?
Malose: Ke a bona gore o motho yo a tshwenyegilego ka toka.
Matome: Ee. Modimo o be a ba boditše gore ba se ke ba ja seenywa sa sehlare se itšego, eupša ba ile ba se kwe.
Malose: O nepile. Nagana feela: Adama ka sebe sa gagwe o dirile gore batho ka moka ba belegwe e le badiradibe. * Le gona, gaešita le tabeng ye, na go na le seo Modimo a ilego a se bolela mabapi le go otlwa diheleng?
Matome: Go lokile. E re: “O tla ja dijo ka kudumela ya sefahlego sa gago go fihlela o boela mmung, gobane o ntšhitšwe go wona. Gobane o lerole gomme o tla boela leroleng.”
Malose: Ke a leboga. Go ya ka mantšu a Modimo, Adama o be a tla ya kae ge a hwile?
Malose: O opile kgomo lenaka. Bjale, na o be o ka se dumele gore motho a ka boela feela lefelong leo a ilego a ba go lona?
Malose: Adama o be a le kae pele Modimo a mmopa?
Matome: Aowa, go tla ba go sa loka.
Na Diabolo o Phetha Thato ya Modimo?
Malose: Go na le selo se sengwe gape seo re ka se elago hloko ka thuto ya mollo wa dihele.
Matome: Hmm. Ga se ka ka ka e nagana ka tsela yeo.
Malose: Akanya morwa wa gago a rabela o šoro. O dira dilo tše dintši tšeo di go nyamišago. O be o tla dira’ng?
Matome: Ke be ke tla leka go mo phošolla.
Malose: Ga go pelaelo gore o be o tla leka gantši go mo thuša go boela tseleng.
Malose: A re re go sa šetšwe maiteko ka moka ao o a dirago, o gana go kwa seo o mmotšago sona. Mafelelong, o ka bona go se na seo o ka se dirago ge e se gore o mo otle ka tsela e itšego.
Matome: Ke be ke tla galefela monna yoo.
Malose: Bjale, ke tla thabela go kwa tlhaloso ya gago mo. Ge o tseba gore monna yoo yo kgopo wa boitshwaro bjo bo gobogilego o be a tutuetša morwa wa gago gore a se go kwe, na o be o ka kgopela monna yoo gore a go otlele ngwana wa gago?
Matome: Le gatee. Seo se be se ka se be le tlhaologanyo.
Malose: Ka gona, na ruri go a kwagala gore Modimo o be a ka kgopela Sathane Diabolo—yena yo a tutuetšago batho ba kgopo—gore a otle bona batho bao?
Matome: Ga se ka ka ka e nagana ka tsela yeo!
Malose: Ke a leboga. Na o bone gore Jehofa Modimo o tlo dira’ng ka ba babe?
Matome: Ke tla thabela seo.
Ithute ka mo go Oketšegilego
BEIBELE E RE RUTA ENG?
Ke ka Baka la Eng go na le Tlaišego e Kaakaa?
Mmušo wa Modimo o Thomile go Buša Neng? (Karolo 1)
Ke ka Baka la Eng Modimo a Dumelela Tlaišego?